Homemade Dynamite

Homemade Dynamite (בעברית: דינמיט תוצרת בית) הוא שיר של הזמרת-יוצרת הניו זילנדית לורד מאלבומה השני, Melodrama. היא כתבה את הרצועה יחד עם טובה לו, ג'ייקוב ג'רלסטרום, לודוויג סודרברג והפיקה אותה יחד עם פרנק דיוקס והמפיק הקולי קוק הארל. מבקרי המוזיקה תיארו את "Homemade Dynamite" כשיר R&B וסינת'פופ עם אפקטים קוליים, כלי הקשה מהדהדים, הוק סטקטו, סינתיסייזרים וביטים של היפ הופ. מילות השיר עוסקות בתחושת האופוריה במסיבת בית עם חברים.

"Homemade Dynamite" זכה לביקורות חיוביות ממבקרי מוזיקה, ששיבחו את תוכנו הלירי, שירתה של לורד והפקתו. על אף שהשיר לא הגיע לרמת ההצלחה של הסינגל המוביל של האלבום, הוא נכנס למצעדים בפורטוגל, שוודיה ובריטניה. לורד ביצעה את השיר בפסטיבל קואצ'לה, וכן בטקס פרסי הווידאו קליפים של MTV לשנת 2017. בנוסף, לורד ביצעה את השיר בהפקה מחודשת ל-Vevo יחד עם חמישה שירים נוספים מהאלבום.

ב-15 בספטמבר 2017 יצאה גרסת הרמיקס לשיר, בהשתתפות המוזיקאים האמריקאים חאליד, פוסט מאלון וסיזה, כסינגל השלישי מתוך מהאלבום. מבקרי המוזיקה שיבחו את הפקתו ואת הבתים של כל אחד. הרמיקס זכה להצלחה מתונה במצעדי המוזיקה, ובין היתר הגיע בשיאו במקום ה-20 בניו זילנד, ולמקום ה-92 בבילבורד הוט 100 האמריקאי. הרמיקס הגיע למעמד פלטינה בקנדה ובניו זילנד ולפלטינה כפולה באוסטרליה.

== רקע ==
בראיון ל-The Spinoff, תיארה לורד את "Homemade Dynamite" כרגע שבו "כולם בהרגשה טובה ואולי הקצוות החדים של הערב עדיין לא ממש הראו את עצמם".<ref></ref> הזמרת הסבירה כי במהלך ההפקה השיר התחיל עם צליל "בוטלג", אך עד מהרה התפתח ל"מיקס פופ מבריק".<ref name="Spinoff"/> השיר מהווה סטייה מנושא הפרידה בו עוסקים רבים מהשירים האלבום, שכן הוא עוסק בידידות.<ref name="Spinoff"/>

בעת כתיבת השיר, לורד לא חשבה על הגדרה או נושא ספציפיים.<ref name="Spinoff"/> היא עבדה עם זמרת הפופ השוודית טובה לו והצהירה ששתיהן הבינו זו את זו והעבירו "זמן נפלא" בכתיבה. למרות הרקע המוזיקלי השונה שלהן, לורד הסתקרנה לעבוד עם מישהו שסגנון ההפקה שלו מנוגד לשלה.<ref name="Spinoff"></ref> השיר נכתב בלוס אנג'לס, במתחם בבעלותו של המפיק השוודי מקס מרטין. המבקרת קלייר שאפר הרגישה כי מקור ההשפעה של "Homemade Dynamite" הוא השירה העדינה בשיר "Fineshrine" של הלהקה Purity Ring.<ref></ref>

== מילים והרכב ==
לורד כתבה את "Homemade Dynamite" יחד עם ה[[זמרת-יוצרת השוודית טובה לו.]]
השיר הוקלט בשני מקומות שונים בארצות הברית. ההקלטות החלו באולפני ההקלטות של קונוויי בלוס אנג'לס, קליפורניה, בסיוע של טובה לו. שאר הרצועה הושלמה באולפני אלקטריק ליידי שבגריניץ' וילג', מנהטן. סרבן גניאה ביצע את המיקסינג לשיר באולפני MixStar, יחד עם ג'ון האנס, ולורה סיסק שימשה כמהנדסת הקול. את המאסטרינג עשה רנדי מריל באולפני סטרלינג סאונד. מבין המעורבים האחרים ביצירת השיר נמנים ג'ייקוב ג'רלסטרום ולודוויג סודרברג שהיו מכותבי השיר, וקוק הראל ופרנק דיוקס שהיו ממפיקיו.<ref name="liner notes"></ref> זוהי הרצועה היחידה באלבום שלא הופקה או נכתבה על ידי ג'ק אנטונוף.<ref name="NMEToveLo"/>

"Homemade Dynamite" הורכב במפתח בי-מול מז'ור והוא בעל בקצב מתון של 108 פעימות לדקה. השירה של לורד משתרעת על טווח התווים F<sub>3</sub> עד ל-D<sub>5</sub>. השיר עוקב אחר המהלך ההרמוני .<ref></ref> הוא תואר כשיר מיד-טמפו מסוג R&B<ref></ref> וסינת'פופ<ref name="RollingStoneYearendList"></ref> ובעל אפקטים קוליים,<ref><br /></ref> כלי הקשה מהדהדים,<ref name="paste"></ref> הוק סטקטו,<ref></ref> סינתיסייזרים<ref></ref> וביטים של היפ הופ.<ref name="chicago"></ref> עורך העיתון שיקגו טריביון, גרג קוט, ציין כי השירה של לורד הופכת ל"שירת ראפ" בחלק מבתי השיר,<ref name="chicago"/> בעוד שוויל ריצ'רדס מ-DIY טען כי "השירה הלוחשת שלה נשמעת כמו הוריקן".<ref></ref> דייוויד גרינוולד מ-The Oregonian הסביר כי לורד ביצעה את השיר בפלסט.<ref></ref>

במספר מקומות פורשו השורות "Might get your friend to drive, but he can hardly see / we’ll end up painted on the road in red and chrome, all the broken glass sparkling" כדימוי המתאר תאונת דרכים בה היו מעורבים לורד והמאהב החדש שלה.<ref name="TheGuardianReview"><br /></ref> במגזין הגרדיאן השוו את תרחיש תאונת הדרכים לשיר "There Is a Light That Never Goes Out" של הסמית'ס משנת 1992.<ref name="TheGuardianReview"/> כמו ב-"The Louvre", השיר חושף את חוש ההומור והאינטימיות של לורד עם אפקט הפיצוץ שהיא עושה עם פיה בסיומו של הפזמון השני.<ref></ref>

== ביקורות ==
"Homemade Dynamite" זכה לביקורות חיוביות ממבקרי מוזיקה. ויל הרמס מרולינג סטון כינה את "הפיצוץ הזעיר בתוך שקט מוחלט" שבשיר כחלק הבולט ביותר באלבום.<ref></ref> דן וייס מ-Consequence of Sound כתב כי הוא "מעולה" וכינה את רעש הפיצוץ שעשתה הזמרת "מקסים",<ref name="ConsequenceofSoundReview"></ref> בעוד שעורך Drowned in Sound, ג'ו ג'יגינס, כינה את סוף השיר "מחשמל".<ref></ref> אמילי ריילי מ-Paste ציינה שההפקה שלו יוצרת "פזמון משוחרר לחלוטין".<ref name="paste"/>

במגזין הגרדיאן נכתב כי השיר אמנם "לא רע", אך אין בו שום דבר מבחינה מלודית או קולית שמבדיל אותו מרשימת השמעה ברדיו. עוד הוסיף הכותב כי לדעתו זהו השיר הכי פחות טוב בתקליט. ב-Sputnikmusic נכתב כי הרצועה "די חזקה ומבוצעת היטב".<ref></ref> על אף מספר ביקורות מעורבות, ברולינג סטון דירגו את השיר במקום השני ברשימת שירי השנה של העיתון. בדירוג, תואר השיר כ"מותחן סינת'פופ עצבני וסקסי".<ref name="RollingStoneYearendList"/> ברשימת השירים הטובים ביותר של שנות ה-2010, דירג רוב שפילד את "Homemade Dynamite" במקום ה-32.<ref></ref> בתחנת המוזיקה האלטרנטיבית האוסטרלי Triple J דורג השיר דורג במקום ה-14 במצעד שירי 2017.<ref></ref>

== הצלחה מסחרית ==
במצעד הסינגלים הבריטי, דורגה גרסת הסולו במקום ה-82, ב-22 בספטמבר 2017. הוא זכה להצלחה דומה במדינות אירופיות אחרות כמו שוודיה ואירלנד, שם הגיע בשיאו לבמקומות ה-84 וה-61 בהתאמה. השיר זכה להצלחה מסחרית בבלגיה, והתברג בחמישייה המובילה של שני המצעדים הרשמיים במדינה, המייצגים אזורי פלנדריה וולוניה. כמו השיר המקורי, גרסת הרמיקס זכה להצלחה מתונה בקנדה ובהולנד, שם הגיע למקום ה-54 וה-92. במצעד הבילבורד הוט 100, הגיע השיר בשיאו למקום ה-92, וזכה לסך השמעות של 5.9 מיליון עותקים וסך מכירות של 10,000 עותקים במדינה.<ref></ref> הרמיקס אף נכנס ל-20 המובילים בניו זילנד, מולדתה של לורד. באוסטרליה, הגיע השיר למקום ה-23. מאז יציאתו, זכה הרמיקס למעמד פלטינה כפולה באוסטרליה, ופלטינה בניו זילנד וקנדה.

== הופעות חיות ==
לורד ביצעה את "Homemade Dynamite" לראשונה בפסטיבל המוזיקה והאמנויות של עמק קואצ'לה. היא הציגה אותו בכך שאמרה שהוא נועד "להמחיש את התחושה של בילוי לילי, מעליותיו למורדותיו" ואת החלק "שבו הכל טוב".<ref></ref> השיר אמור היה להתנגן בבכורה במסעדה "Pappy & Harriet's" שבקליפורניה, אך נמחק מרשימת השירים.<ref></ref> במהלך ההופעה, לבשה לורד "מכנס כסף מסנוור וחלק עליון מעוטר בסגנון מחוך", אותו תיארו דיילי טלגרף כשינוי בסגנון האופנה שלה.<ref></ref> ההופעה המלאה זכתה לתגובות חיוביות מצד המבקרים,<ref name="RollingStoneCoachella"><br /></ref> כאשר באנטרטיינמנט ויקלי ציינו אותה כאחד מנקודות השיא של הפסטיבל.<ref></ref>

במהלך הופעתה בפסטיבל אושיאגה ב-4 באוגוסט 2017, הזמינה לורד את טובה לו לבצע איתה גרסת דואט ל-"Homemade Dynamite".<ref name="NMEToveLo"></ref> הרצועה בוצעה גם בטקס פרסי הווידאו קליפים של MTV לשנת 2017. לורד חשפה שעות לפני ההופעה כי היא אובחנה כחולה בשפעת,<ref></ref> ובמקום לשיר בחרה לבצע ריקוד. הוא זכה לביקורות מעורבות מצד המבקרים וקהל,<ref></ref> כאשר רבים כינו אותו "מוזר".<ref></ref> מאוחר יותר, הפכה התקרת למם אינטרנט.<ref></ref> לורד הגנה מאוחר יותר על הופעתה בראיון לפודקאסט, ואמרה שהצופים הגיבו ביתר על המידה לריקוד שלה. היא אסבירה כי ייתכן ש"מעין מביך לראות אדם חווה שמחה עזה", ולדעתה זו הסיבה שאנשים מצאו את הריקוד "מטריד".<ref></ref> השיר היה חלק מרשימת הרצועות שלה בסיבוב ההופעות "Melodrama World Tour". היא אף ביצעה את השיר בהפקה מחודשת, יחד עם חמישה שירים נוספים מהאלבום, כחלק מסדרת הופעות חיות של Vevo.<ref></ref>

== מיקומי שיא ==

== רמיקסים ==
=== רמיקס בהשתתפות חאליד, פוסט מאלון וסיזה ===

ב-16 בספטמבר 2017, פורסמה גרסת רמיקס לשיר בהשתתפות המוזיקאים האמריקאים חאליד, פוסט מאלון ו-סיזה.<ref name="ReleaseDateiTunes"></ref> לורד רמזה על הרצועה לראשונה באינסטגרם לאחר טקס פרסי המוזיקה של MTV ב-2017, כששם השיר כתוב ב-21 כוכביות. מאוחר יותר התברר שזוהי ההכרזה על הרמיקס.<ref></ref> גרסת הרמיקס הייתה לשיתוף הפעולה הראשון של לורד מאז הסינגל "Magnets" עם הצמד Disclosure, והראשון כאמנית מובילה. הרמיקס יצא לאור כסינגל שלישי מתוך אלבומה השני, Melodrama.<ref></ref>

בעטיפת הרמיקס מוצג "דיוקן דמוי פולרואיד בחדר של בלוני הליום", כשאחד מסתיר את פניה של לורד.<ref></ref> ההפקה המקורית של השיר נותרה ללא שינוי, בזמן שמבחינת מילית נוספו שורה נוספת בפזמון הראשון ושלושה בתים חדשים שכתבו וביצעו כל אחד מהמשתתפים ברמיקס. בנוסף, שינתה לורד חלקים מהפזמון, והעבירה את השורה "Now you know it's really gonna blow" לסוף השיר בתור האאוטרו.<ref></ref> בפסטיבל iHeartRadio לשנת 2017, הפתיעה לורד את הקהל כשהעלתה את חאליד לבמה לשיר יחד איתה את הרמיקס.<ref></ref>

הרמיקס זכה לביקורות חיוביות ממבקרי המוזיקה, כאשר חלקם שיבחו את הבתים של הזמרים האורחים.<ref name="pigeons"/> במגזין "בילבורד" זכה השיר לכינוי "להיט מסיבות מדבק".<ref></ref> מייק ואס מ-Idolator הצהיר כי ברמיקס היו "כל המרכיבים ליצירת להיט".<ref></ref> שרה מרפי מ-Exclaim אמרה כי "הבתים הנוספים מרעננים את רצועת הפופ המהירה, תוך שמירה על הדבקות הבלתי ניתנת להכחשה של הגרסה המקורית".<ref></ref> פיל ויטמר מ-Noisy כינה את הרמיקס "נפיץ",<ref></ref> בעוד שב-Uproxx כינו אותו "שמיימי".<ref></ref> בבלוג Pigeons & Planes מיקמו את הרמיקס ברשימת השירים הטובים ביותר של השבוע ב-15 בספטמבר 2017, כאשר שרלוט פרייטאג שיבחה את הפזמון האחרון, המכיל "הרמוניות מדהימות בארבעה חלקים".<ref name="pigeons"></ref>

==== רשימת רצועות ====

==== מיקומי שיא ====

=== רמיקסים אחרים ===
לאחר צאתו של הרמיקס הרשמי, ערכה תחנת הרדיו האוסטרלית Triple J תחרות למציאת את הרמיקס הטוב ביותר ל-"Homemade Dynamite". הוגשו יותר מ-1,000 רמיקסים, ולבסוף הוכרזו חמישה מועמדים סופיים: אילה קאה, אייליש גיליגן, סוויט פוטייטו, טון יות' ווינסנט סול.<ref></ref> לורד עצמה בחרה את המנצח, Sweet Potato, ואמרה שהרמיקס מזכיר לה את קולות ה-"Chopped and screwed" בה השתמשה כקצב בשיר "Million Dollar Bills" מ-2013. לורד אף ציינה לשבח את הרמיקס של וינסנט סול, ומצאה את הפקת ההאוס גרוב שלו מעניינת.<ref></ref>

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! קנדה (Music Canada)
| פלטינה
| 80,000
|-
! ניו זילנד (RMNZ)
| זהב
| 15,000
|-
! בריטניה (BPI)
| כסף
| 200,000
|-
! ארצות הברית (RIAA)
| פלטינה
| 1,000,000
|}

== היסטוריית יציאות לאור ==
{| class="wikitable plainrowheaders"
|-
! אזור
! תאריך
! פורמט
! חברת תקליטים
! מקור
|-
! scope="row" |שונים
| 16 בספטמבר 2017
| הורדה דיגיטלית
| יוניברסל מיוזיק ניו זילנד
|align="center"|<ref name="ReleaseDateiTunes"/>
|-
! scope="row" | איטליה
| 13 באוקטובר 2017
| rowspan="2" | רדיו להיטים עכשוויים
| יוניברסל
| align="center"|<ref></ref>
|-
! scope="row" | ארצות הברית
| 24 באוקטובר 2017
| ריפבליק רקורדס
| align="center"|<ref name="US Top 4o Future Releases"></ref>
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי לורד
קטגוריה:שירי חאליד
קטגוריה:שירי פוסט מאלון
קטגוריה:שירי סיזה
קטגוריה:שירים באנגלית
קטגוריה:שירים שנכתבו על ידי לורד
קטגוריה:שירים שהופקו על ידי פרנק דוקס
קטגוריה:שירי סינת'-פופ
קטגוריה:שירי R&B עכשוויים
קטגוריה:סינגלים בהוצאת יוניברסל מיוזיק גרופ